open-index/open-wikipedia-markdown huggingface dataset:
Primer Imperio Bulgaro

O **Primer Imperio Bulgaro** estió un estau medieval creyau por una clase dirichent protobulgara que prenió a relichión cristiana ortodoxa y s'eslavizó. Desapareixió por a presión d'os pueblos d'as estepas (hongaro y pazinacos), d'os rusos y os griegos bizantins.

O fillo de Boris I, Simeón, fue coronau *Basileus* en l'anyo 913, prenendo o títol de zar, y en 926 traslada a capital ta Preslav, no guaire luent de Pliska. Este imperio bulgaro plegaba dica as actuals Serbia, Macedonya d'o Norte y Albania y ye conoixiu por os historiadors como primer Imperio Bulgaro. Bi habió un gran desarrollo artistico y literario, y a cultura bizantina s'ixemenaba por o mundo eslau.

D'alcuerdo con bella fuent l'emperador bizantín León VI o Sabio, en guerra contra a poderosa Bulgaria de Simeón clamó a los hongaros pa creyar-lis a los bulgaros un frent a la suya espalda. Os bulgaros reaccionoron clamando a los pazinacos pa que atacasen por a espalda a los hongaros. O resultau estió que os hongaros habioron d'abandonar as tierras que alavez ocupaban en Ucraína occidental y Moldavia y establir-sen en Panonia. Os pazinacos ocuporon o puesto d'os hongaros en Ucraína y Moldavia. O Imperio Bulgaro perdió o control d'os países vlacos y eslaus d'o norte d'o Danubio, (d'alto u baixo l'actual Rumanía), remató firmando a paz con Costantinoble en l'anyo 897, en pagas por cobrar un tributo anyal a l'Imperio Bizantín. En o "Libro de los Emperadors" lo contan asinas:

Dimpués de Simeón l'Imperio s'enfeblix.

A cultura bizantina s'heba ixemenau tanto por o primer Imperio Bulgaro que tamién plegoron ideyas heterodoxas, y d'esta traza o asceta bulgaro Chuan Bogomil desembolicó en o monesterio de Ryla (Macedonya) o bogomilismo.

### Decadencia d'o primer Imperio y ocupación Bizantina
O rei Samuel preba de reaccionar centrando o suyo estau en Ohrid (Macedonya d'o Norte), pero l'emperador bizantín Basilio II invade os zaguers territorios orientals que controlan os bulgaros y en 1014 lis infliche una gran derrota en a que os bizantins prenen como brutal represalia vuedar os uellos de 14.000 presioners bulgaros, que son ninviaus a lo rei por un tuerto. En o "Libro de los Emperadors" lo describen asinas:

Samuel muere dos días dimpués. Cuatre anyadas dimpués o zaguer rei de Bulgaria muere en una batalla.

Basilio II concedió a chestión a l'aristocracia nativa y confirmó a posición d'a ilesia. Os bizantins preboron d'helenizar a los bulgaros, como a atros eslaus de territorios que tornaban a controlar. As planas d'o norte yeran zona de paso pa pueblos turquicos d'as estepas que s'escapaban a lo poder de l'Imperio Bizantín: pazinacos, usios y cumans, probables antipasaus d'os gagauzes. Bulgaria tamién estió zona de paso pa os cruzaus.

## Bibliografía
* André Sellier, Jean Sellier: *Atlas de los pueblos de Europa Central*. Acento editorial.
Segundo Imperio Bulgaro

O **Segundo Imperio Bulgaro** estió un estau creyau dimpués d'una insurrección bulgara y vlaca contra os griegos bizantins cuan yeran en un periodo de decadencia. O Segundo Imperio Bulgaro desapareixió por fragmentación territorial y a por conquiesta d'os suyos territorios por serbios y otomans.

A zaguers d'o sieglo XII os bulgaros y os vlacos d'o medio rural se rebelan y se constituye un nuevo estau Bulgaro, que por estar tamién prou extenso ye conoixiu como "segundo Imperio Bulgaro" por os historiadors, y tamién conoixiu como "Imperio Bulgaro-Vlaco" por historiadors rumanos, por ser gobernau por una dinastía vlaca, os Asán. A capital yera Tarnovo, a ilesia recuperó a suya autocefalia y bi ha una recuperación cultural.

En a "*[[Cronica de Morea]]*" parlan de Caloynni Assan, emperador de Bulgaria, que invadió l'Imperio Latino de Costantinoble en ixas envueltas de Balduín I. Tamién nombran a un Andronico Assani en relación con os almogávars:

En o "*[[Libro d'el Trasoro]]*" denominan *barbaros* a los bulgaros, considerando-los como ocupants ilechitimos de Tracia, considerada part de Grecia:

A invasión mongola de 1242, cuan tornaban d'Hongría fació que os bulgaros entrasen en decadencia. O estau s'esminglanaba y se succedeban diferents dinastías, belunas d'orichen cumán. A costa d'a Mar Negra y a desembocadura d'o Danubio se poblaban por pueblos turquicos de diferents oríchens, talment antipasaus d'os actuals gagauzes. A zaguers d'o sieglo XIV hi heba dos reinos bulgaros principals, un con capital en Tirnovo y atro con capital en Vidina. En 1382 os otomans prenioron Sofía, en 1393 o reino de Tirnovo, y en 1396 o reino de Vidina. En 1396 os hongaros y franceses organizan una cruzada anti-otomana, plegan a ocupar Vidina, pero son vencius en Nikopol. En 1444 unatra cruzada antiotomana ye redotada en 1444 en a batalla de Varna, en a que muere o rei Vladislau de Polonia y Hongría.

## Bibliografía
* André Sellier, Jean Sellier: *Atlas de los pueblos de Europa Central*. Acento editorial.
Soldanato de Rum

O **Soldanato de Rum** estió un estau islamico creyau en o centro d'a peninsula anatolica dimpués d'unas invasions turcomanas en un territorio que estió una d'as principals rechions de l'Imperio Bizantín, dito *Rum* por os turcomans.

Dimpués que os selchuquís vencioron en a batalla de Manziquert res no impediba que os turcomans s'ixemenasen por Anatolia oriental y central. Encomenzó a haber-ie una diferenciación cultural y de concepcions politicas entre las poblacions turcofonas, por un costau os que tendeban a sedentarizar-sen y preferiban un estau civilizau, tendencia representada por os que serán os selchuquís de Rum, y por atro los turcomans y *gazis* d'Anatolia Central y Oriental, que se preferiban una sociedat menos controlada y mes guerrera y se resistiban a acceptar a los selchuquís de Rum (y dimpués os otomans).

Enta l'anyo 1080 un selchucida se proposó unificar Anatolia y formó lo soldanato selchucida de Rum. En a practica o soldanato de Rum tendió a dominar o nuclio central d'Anatolia y adrezar l'actividat d'os *gazis* enta las provincias perifericas, *udi*, en contacto con os cristianos. En 1176 o soldán de Rum derrotó en Miriokefalon a los bizantins, que fuoron forachitaus d'Anatolia central ya de pa cutio. O soldanato tenió lo suyo apocheu a principios d'o sieglo XIII, dica que plegoron os mongols. Cuan a principios d'o sieglo XIV os mongols perdioron poder y lo soldanato de Rum desapareixió, os gazis tornoron a tener fuerza y aproveitoron a nueva plegada de turcomans.

## Vinclos externos

## Bibliografía
*  Jean Sellier y André Sellier: *Atlas de los pueblos de oriente*. Acento Editorial.
Gran Ducau de Varsovia

O **Gran Ducau de Varsovia** estió un estato vasallo de Francia creyato por Napoleón en territorios habitatos por polacos.

Napoleón vence en 1086 a los prusianos y en 1807 a los rusos con l'aduya d'as lechions polacas de Friedland. En a paz de Tilsit con o zar Alexandre I costituye o gran ducau de Varsovia como estato vasallo de Francia con territorios de Prusia habitatos por polacos, (corresponde a las partes prusianas d'o segundo y tercer repartos de fueras d'a comarca de Byalistok y Danzig y una parte d'o primer reparto).

A denominación de "Gran Ducau de Varsovia" estió porque as denominacions de "Polonia" u de "reino de Polonia" yeran poco diplomaticas en molestar a Rusia, potencia con a que s'heba firmato a paz, y una d'as potencias que s'heban repartito Polonia heban firmato o 26 de chinero de 1797 un tractau que proclamaba a fin de Polonia y aboliban a suya denominación.

En 1809 Austria ye derrotata en Wagram y ye obligata a ceder a lo gran ducau a suya parte en o tercer reparto y una parte d'o primer reparto (Zamosc, pus Tarnopol ye cedito a Rusia).

As tropas polacas d'o Gran Ducau de Varsovia son capitaneyatas por o sobrín d'Estanislau Augusto, Joseph Poniatowski (muerto en 1813), y participan en as campanyas napoleonicas de Rusia y Espanya. En os Seches de Zaragoza combatiba a Lechión d'a Vistula.

## Bibliografía
*  André Sellier y Jean Sellier: *Atlas de los pueblos de Europa Central*. Acento editorial.
Reino d'o Congreso

O **Reino d'o Congreso**, tamién conoixito como **Reino de Polonia** u **Zarato de Polonia** estió a part d'o Gran Ducau de Varsovia que dimpués d'o Congreso de Viena pasó a fer part d'as posesions d'os zars de l'Imperio Ruso.

Os polacos son a mayoría en o Reino de Polonia, y bi ha minorías rutenas en a rechión de Chelm y lituanas a lo norte de Suwalki, pero tamién bi ha polacos en Rusia occidental que antes heban estato d'a Unión Polaco-Lituana y d'a Republica d'as Dos Nacions: a redolata de Vilna, y polacos ixemenatos por Belarrusia, Volinia y Podolia, on son l'aristocracia d'a tierra.

Os primeras anyos de rechimen ruso son tranquilos. O delegato d'Aleixandre I ye o suyo chirman Constantín, casato con una polaca. En 1818 se creya una universidat en Varsovia, seguindo funcionando a de Vilna. Bi ha una sociedaz secretas d'oposición antirrusa. O movimiento revolucionario d'o sieglo XIX plega ta o reino. A fins de 1830 bi ha una revolución en Varsovia y s'estendilla por tot o país. O 25 de chinero de 1831 a dieta proclama a caita d'o zar Nicolau I y nombra un gubierno nacional de 5 miembros. Dende febrero de 1831 bi ha una guerra entre polacos y rusos, coincidindo con una insurrección en Lituania. Os rusos esclafan a revuelta polaca. O 7 de setiembre o cheneral Paskievitch obliga a Varsovia a capitular. Ye nombrato gobernador de Polonia en 1832, prene mesuras contra os polacos como cerrar a Universidat de Varsovia. Fuera d'o Reino de Polonia fa una represión crudel con execucions, deportacions ta Siberia, traslado d'a nobleza polaca ta o Caucas, cierre d'a universidat de Vilna y uso d'a luenga rusa en as escuelas y tribunals.

O rechimen autoritario podió evitar o contachio revolucionario de 1845 y duró dica a muerte de Nicolau I en 1855 y de Paskievitch en 1856. Dimpués d'a guerra de Crimea encomienza en o Reino de Polonia una liberalización con o cheneral Gortchakov y dimpués o polaco Wielopokski en en 1861-1862 manimenos a liberalización creya impaciencia y en 1863 bi ha una insurrección en Varsovia que s'estendilla ta Lituania en mayo. Dimpués d'estar esclafato o movimiento en 1864 bi ha unatra represión, mes dura encara. As reformas de 1861-1862 son anulatas, cambian o nombre de Reino de Polonia por País d'a Vistula, se rusifica a universidat de Varsovia y se persigue l'amostranza d'o polaco. A ilesia catolica tamién ye reprimita, en son confiscatos os biens, os monesterios son cerratos, as asociacions relichiosas son disueltas y os bispes deportatos u encarcelatos (no en queda dengún entre 1870 y 1872). En meyo de Varsovia construyen una seu ortodoxa.

Dende 1882 a presión se relaxa, amaneixen partius politicos: Liga Nacional (1886), Partiu Nacionaldemocrata (1897), Partiu socialista polaco (1892) y Partiu socialdemocrata. En as eleccions de 1906 a la primera duma, dimpués d'a revolución rusa de 1905 os 36 escanyos d'os países d'a Vistula van a los nacionaldemocratas y 20 polacos son esleitos en a Rusia occidental.

## Bibliografía
*André Sellier, Jean Sellier: *Atlas de los pueblos de Europa Central*. Acento editorial.
Husitas

Os **husitas** u **Ilesia husita** estioron os seguidors d'un movimiento reformador y revolucionario que amaneixió en Bohemia y estió principalment checo.

Cheronimo de Praga, que heba estudiau en Oxford estendilla as ideyas criticas sobre a ilesia d'o teologo anglés John Wyclif, en os tiempos d'o Escisma d'Occident. Estas ideyas inspiran a Jan Hus, traductor d'a Biblia a lo checo, y predica a reforma d'a ilesia en idioma checo en Praga y ye escomulgau. Jan Hus ye convocau debant o Concilio de Gostanza en 1414 y lo creman vivo, como dimpués fan con Cheronimo de Praga. Jan Hus se converte en o heroe nacionalấ checo, y os seguidors d'as suyas ideyas relichiosas (os husitas), se rebelan, tamién con o deseyo d'un cambio social, con abolición d'a servitut y que as tierras sigan comuns. Wenceslau IV no puet controlar a situación y o 30 de chulio de 1419 os husitas chitan por as finestras d'o castiello de Praga a altos cargos catolicos.

Wenceslau IV ye sucedito por o suyo chirmán Sechismundo, rei d'Hongría dende 1387 y emperador dende 1419. Os husitas no lo reconoixen y Sechismundo y lo Papato organizan una cruzada. A cruzada ye derrotada en Vitkov por Jan Zizka, y una dieta cheneral de Bohemia confisca os biens d'o clero y d'a corona. Cuan muere Jan Zizka en 1424 ye sucediu por Prokop, que derrota a una cruzada en 1431.

Sechismundo aproveita a división entre dos brancas d'husitas, (calixtins y taboritas). En 1433 bi ha un alcuerde entre catolicos y calixtins en o rito. Os taboritas son derrotaus en 1434 en Lipany, a on muere Prokop. Sechismundo acepta a perdua d'os biens d'a corona y d'o clero y reconoix o checo como luenga oficial, ye proclamau rei y muere en 1437.
Chulián l'Apostata

**Chulián** l**'Apostata** estió un emperador de l'Imperio Romano dende l'anyo 360 dica la suya muerte, que fació apostasía d'o cristianismo y tornó a lo politeísmo grecorromano, razón por a que fue asasinato a tradición por soldatos cristianos en una campanya contra l'Imperio Persa Sasanida. Ye naixito en mayo u chunio de 332 en Costantinoble y morió o 26 de chunio de l'anyo 363 en Maranga (Mesopotamia).

## Mencions en fuents aragonesas y navarras
En o "Liber Regum" en parlan:

En a traducción que Chuan Ferrández d'Heredia acomandó de "Historia Romana" de Paolo Diacono lo mencionan como *Julián*:

En o "Libro d'as Marabillas d'o Mundo" tamién en fan mención:

En "Cronica d'Espaynna" de García d'Eugui dicen:
Ilesia d'o Salvador de Luesia

A **ilesia d'o Salvador de Luesia** ye una ilesia adedicata a Chesús de Nazaret en a suya vertient d'o Salvador, que se troba situata en o casco viello d'o municipio aragonés de Luesia, en a comarca de Cinco Villas y partiu chudicial d'Exeya d'os Caballers. Pende d'a diocesi de Chaca y d'a provincia eclesiastica de Pamplona y Tudela.

Ye un edificio en estilo romanico, d'o sieglo XI, que se troba a o piet d'o castiello de Luesia, en o cobalto d'a localidat. A parte mas antiga d'a ilesia ye a suya cabecera, con tres absides semicerculars con una doble cripta; as suyas tres naus son d'o sieglo XII y as suyas fronteras meridional y occidental son d'o sieglo XIII, posible obra d'un mayestro, dito *[[Mayestro d'Agüero]]* por os suyos treballos en l'amanata localidat oscense d'Agüero.

Actualment, a ilesia ye protechita legalment por o Gubierno d'Aragón con a suya declaración como *[[Bien d'Intrés Cultural]]* dende 2007.

## Referencias
Coronel Fabriciano

**Coronel Fabriciano** (*Município de Coronel Fabriciano* en portugués) ye un municipio d'o estau de Minas Gerais, Brasil.

A suya población ye de 104.736 habitants en 2022 en una superficie de 221.252 km², con una densidat de población de 473,38 hab/km².

## Cheografía
Coronel Fabriciano ye situau a 250 metros d'altaria sobre lo livel d'a mar.

## Historia
A ciudat de Coronel Fabriciano fue fundada lo 27 d'aviento de 1948.

## Imáchens

Lateral e torre da Igreja Matriz de São Sebastião, Coronel Fabriciano MG2.jpg|Ilesia parroquial de Sant Sabastián.
Vista do Paço Municipal, Coronel Fabriciano MG2.JPG|Prefectura.
Vista da Avenida Magalhães Pinto a partir do Trevo Pastor Pimentel, Coronel Fabriciano MG2.JPG|Avenida Governador José de Magalhães Pinto.
Eu Amo Fabri na Praça da Estação, Coronel Fabriciano MG.JPG|Plaza d'a Gara
Monumento Terra Mãe, Coronel Fabriciano MG3.JPG|Molimento "Tierra-Mai".
Terminal Rodoviário de Coronel Fabriciano MG3.JPG|Gara.
Descida da Cachoeira do Escorregador na Serra dos Cocais, Coronel Fabriciano MG.JPG|Salto d'augua *Escorregador*.


## Referencias

## Vinclos externos

*  Pachina web oficial municipal de Coronel Fabriciano.
Ustaixa

A **Ustaixa** estió una organización ultranacionalista croata que fue fundada en 1930 por Ante Pavelić entre chóvens croatas que emigroron por motivos politicos fuera de Yugoslavia dende l'asesinato de Stjepan Radić en 1928, que yeran exposaus a lo clericalismo catolico y que decidioron prener metodos terroristas y conspirativos pa conseguir a independencia de Croacia luitando contra a dominación serbia que suposaba permanecer en Yugoslavia. Consiguioron parcialment a suya fin con l'aduya alemana y italiana en a Segunda Guerra Mundial con a formación d'o Estau Independient de Croacia, pero a derrota en l'anyo 1945 significó que o movimiento pasás a la clandestinidat y o exilio.

Si dimpués d'a formación d'o Reino d'os Serbios, Croatas y Eslovenos i heba habiu una primera emigración d'opositors croatas que treballaban pa conseguir a independencia, dimpués de l'asesinato d'o croata Stjepan Radić en o Parlamento de Belgrado y d'o establimiento d'una dictadura monarquica baixo a figura d'o rei Aleixandre I cambioron os planteyamientos en a luita contra a dominación serbia en Yugoslavia.

O movimiento fue fundau en 1930 como *Ustaša – Hrvatska revolucionarna organizacija*, prenendo a palabra *Ustaša*, que en a parla xtokavisca de Bosnia-Herzegovina que significa "rebel", "sublevau", "insurchent", palabla relacionada con o verbo *ustati* ("alzar-se", "levantar-se").

Os ustaixas organizoron l'asesinato d'o rei Aleixandre I en l'anyo 1934. Dimpués d'a invasión de Yugoslavia de 1941 u "guerra d'abril" as potencias de l'eixe permitioron a los ustaixas gobernar o Estau Independient de Croacia, calificau d'estau titere (de feito habió de permitir l'anexión de Dalmacia a Italia).

En a Segunda Guerra Mundial os ustaixas practicaron una brutal represión contra a minoría serbia. Prohibioron l'alfabeto cirilico y facioron unas mortaleras tan grans que impresionoron a los mesmos nazis alemans.

Os ustaixas resistioron encara dimpués d'a rendición d'Alemanya y se retiroron ta Eslovenia, a on que a la fin, o 15 de mayo de 1945 se rindioron. Ante Pavelić recibió asilo diplomatico en a Espanya franquista. O gobierno franquista acullió atros exiliaus politicos ustaixas como por eixemplo Maks Luburić,

## Referencias

## Bibliografía
*  Mark Mazower: *The Balkans: From the End of Byzantium to the Present Day* (Phoenix, 2002).
*  Jozo Tomasevich: *War and Revolution in Yugoslavia, 1941-1945*. Stanford University Press, 2001.
*  Dennis P. Hupchick, Harold E. Cox: *Les Balkans. Atlas historique*. Ed Economica, 2008.
*  Carlos Taibo, José Carlos Lechado *Los conflictos yugoslavos: una introducción*. Editorial Fundamentos 1993
*  Francesc Bonamusa: *Pueblos y naciones en los Balcanes. Siglos XIX y XX*. Akal 2010, p 78-82.
*  Felipe Fernández-Armesto: *Los hijos de Zeus. Pueblos, etnias y culturas de Europa*. 1996 Grijalbo.
*  André Sellier, Jean Sellier: *Atlas de los pueblos de Europa Central*. Acento editorial.
Gueñes

**Gueñes** (*Gueñes* en basco y oficialment, *Güeñes* en castellano) ye un municipio d'a comunidat autonoma d'o País Basco, territorio historico y provincia de Bizcaya y comarca de Las Encartaciones.

A suya población ye de 6.275 habitants (2008) en una superficie de 41,16&nbsp;km², con una densidat de población de 152,45&nbsp;hab/km².

## Cheografía
A localidat de Gueñes se troba situada a 81 metros d'altaria sobre lo livel d'a mar, a una distancia de 20&nbsp;km d'a ciudat de Bilbau, a capital de Bizcaya.

## Administración
### Reparto de concellers




### Alcaldes

## Vinclos externos

*  /  Pachina web oficial municipal de Gueñes.
Añana

**Añana** ye un municipio d'a comunidat autonoma d'o País Basco en a provincia d'Alaba y comarca d'a Cuadrilla d'Añana.

A suya población ye de 176 habitants (2008) en una superficie de 21,92 km², con una densidat de población d'8,03 hab/km².

## Cheografía
A localidat d'Añana se troba situada a 565 metros d'altaria sobre lo livel d'a mar, a una distancia de 31 km d'a ciudat de Vitoria, capital d'a suya provincia.

## Demografía

## Administración
### Alcaldes

## Vinclos externos
Gara d'Utevo

A **gara d'Utebo** ye una gara situata en o municipio aragonés d'Utevo.

Dende l'11 de chunio de 2008, i opera o servicio de trens de redolada *[[Cercanías Zaragoza]]* y fa parti d'a línea C-1 .

## Vinclos externos
Gaure

**Gaure** (*Gaure* en occitán, *Gauré* en francés y oficialment) ye una comuna occitana en o departamento francés d'Alta Garona, districto de Tolosa, cantón de Puègbonieu y rechión d'Occitania.

A suya población ye de 495 habitants (1999) en una superficie de 13,47 km², con una densidat de población de 36,75 hab/km².

## Demografía

## Administración
### Alcaldes

## Vinclos externos
*  Información de Gaure en a pachina web d'o *[[Institut Géographique National]]*.

## Referencias
Gara de Zaragoza-Portiello

A **gara de Zaragoza-Portiello** (oficialment *Zaragoza-Portillo*) ye una gara situata en la ciudat aragonesa de Zaragoza, propiedat d'ADIF (*Administrador de Infraestructuras Ferroviarias*). Fue inaugurata en l'anyo 2008, construita en os terrenos de l'antiga gara de Zaragoza-Portiello (*Zaragoza-El Portillo* oficialment).

## Historia

L'apertura d'a linia Madrid - Zaragoza por parti d'a *[[Compañía de los Ferrocarriles de Madrid a Zaragoza y Alicante]]* (**MZA**; *Companyía d'os Ferrocarrils de Madrit a Zaragoza y Alicant*) o 25 de mayo de 1863 supuso a inaguración d'a gara de **Campo Sepulcro**, recinto provisional que acullió os primers viachers d'a linia. En l'anyo 1896 se ubre a lo publico a gara definitiva, con un edificio de viachers de 144 metros de longaria.

En mayo de 1972 s'inagura una nueva gara que substituye a *Campo Sepulcro*, cuyo edificio de viachers ye situato en os terrens d'o deposito de locomotoras de l'antiga estación. De primeras ista nueva gara iba a clamar-se de *Goya*, pero finalment se clamó de **Zaragoza-El Portillo**.

*El Portillo* estió a prencipal gara d'a ciudat dica o 28 de mayo de 2003, cuan fue substituyida por a nueva y mayor Gara Intermodal de Zaragoza-Delicias. En 2008, en terrens de l'antigua gara s'inauguró una nueva gara ta *[[trens de redolada]]* y *[[trens rechionals|rechionals]]* perteneixient a la linia de Renfe Operadora Cercanías Zaragoza.

Os prochectos municipals d'a sociedat *[[Zaragoza Alta Velocidad 2002]]* ta l'aria de l'antiga gara, con perspectivas a 2015, incluyen un parque en o centro d'a ciudat que tendrá la "La Mediateca" de Milla Digital, un Caixafórum, una gran torre de oficinas, un intercambeador de transportes, equipamientos y viviendas.

## Vinclos externos
La Valeta (Alta Garona)

:*Iste articlo ye sobre una comuna occitana en o departamento francés de l'Alta Garona; ta atros usos, se veiga *'La Valeta**''.


**La Valeta*' (*La Valeta* en [[Idioma occitán|occitán]], *Lavalette* en [[Idioma francés|francés]] y oficialment) ye una [[Comunas de Francia|comuna]] [[Occitania|occitana]] en o [[Departamentos de Francia|departamento]] [[Francia|francés]] d'[[Alta Garona]], [[Districtos de Francia|districto]] de [[Districto de Tolosa|Tolosa]], [[Cantons de Francia|cantón]] de [[Cantón de Puègbonieu|Puègbonieu]] y [[Rechions de Francia|rechión]] d'[[Occitania (Francia)|Occitania]].

A suya [[Población humana|población]] ye de 602 habitants([[1999]]) en una [[superficie]] de 13,75 [[km²]], con una [[densidat de población]] de 43,78 hab/km².

== Demografía ==


== Administración ==
=== Alcaldes ===


== Galería d'imáchens ==
<gallery>
Lavalette (Haute-Garonne) Mairie.jpg|
Lavalette - Église Saint-Laurent..jpg| *Saint-Laurent*
Lavalette - Église Saint-Laurent Face Sud.jpg|*Saint-Laurent*
Lavalette - Ecole.jpg|
</gallery>

== Vinclos externos ==
*  [https://web.archive.org/web/20070311052007/http://www.ign.fr/affiche_rubrique.asp?rbr_id=1087&CommuneId=32637 Información de La Valeta] en a pachina web d'o *Institut Géographique National''.

## Referencias
Gara de Samianigo

A **gara de Samianigo** ye una gara situata en o municipio aragonés de Samianigo.

## Trachectos y linias en servicio

## Vinclos externos
Districto de Neufchâteau

O **districto de Neufchâteau** (en francés *arrondissement de Neufchâteau*) ye un districto d'o departamento francés d'os Vosgos (en francés *Vosges*), en a rechión de Gran Este.

A suya población ye de 60.018 habitants en una superficie de 1.610,72 km², con una densidat de población de 37,26 hab/km².

A capital d'o districto ye a subprefectura de Neufchâteau (en francés *Neufchâteau*), y en fan parte 4 cantons y 174 comunas.

## Lista de cantons de Neufchâteau
* Cantón de Darney (parti).
* Cantón de Mirecourt.
* Cantón de Neufchâteau.
* Cantón de Vittel.
Phnom Penh

**Phnom Penh** (*ក្រុងភ្នំពេញ*, *Krong Phnom Penh* en  khmer) ye una ciudat de Cambocha, capital d'o país y d'a provincia de Phnom Penh.

A suya población ye de 2.000.064 habitants (2009) en una superficie de 290 km², con una densidat de población de 4.571,3 hab/km².

## Cheografía

A ciudat de Phnom Penh se troba situata en o centro-sud d'o país, a 12 metros d'altaria sobre o livel d'a mar, y en o forcallo d'os ríos Tonle Sap y Mekong.

## Vinclos externos

* Pachina web oficial municipal de Phnom Penh.
Capítol Metropolitano de Zaragoza

O **Capítol Metropolitano de [[Zaragoza]]** ye una institución formata por sacerdoz de Zaragoza y que administra a vida eclesiastica d'a ciudat, en especial a Seu Metropolitana d'o Salvador y a Basilica d'o Pilar.

## Historia
A historia d'os capítols en Aragón puet remontar-se a lo sieglo XI, cuan Gregorio VII reformó bels aspectos d'a Ilesia pa que os creyents seguisen de tot as reglas tradicionals d'o catolicismo.
 
O capítol de Zaragoza fue fundato en 1211 y fue regulato en 1160, En o sieglo XIII se produció a partición en dos institucions: una se dedicaba a la mensa bispal y l'atra a la mensa común u d'os canonches.

Poquet a poquet se lebó a cabo una secularización. A penar que os capítols de Uesca y Chaca lo facioron en o sieglo XIV, o capítol de Zaragoza la encomenzó en 1604.

Os miembros d'o Capítol facioron parte d'a Deputación Cheneral d'o Reino d'Aragón dica que fue disuelta por os Decretos de Nueva Planta en 1707 a mans de Felipe V, (Felipe IV d'Aragón).

O Capítol estió una pieza clau en a edificación d'o templo barroca d'o Pilar: solicitoron a propuesta a lo virrei Chuan Chusé d'Austria. A la fin as obras encomenzoron en 1681.
 
## Organización
Entre os suyos miembros destacá un deán, esleito por sesión solemne de tot o capítol por un tiempo de cuatre anyatas, esleito por voto secreto y con nombramiento ratificato por l'arcebispe de Zaragoza.

Tamién entre os capellans s'eslei a un canonche, encargato d'admenistrar tot o relacionato con a Capiella de Nuestra Sinyora d'o Pilar.
Districto de Laval

O **districto de Laval** (en francés *arrondissement de Laval*) ye un districto d'o departamento francés d'a Mayenne, en a rechión d'os Países d'a Loira.

A suya población ye de 148.964 habitants (2006) en una superficie de 1.812 km², con una densidat de población de 82 hab/km².

A capital d'o districto ye a prefectura de Laval, y en fan parte 7 cantons y 34 comunas.

## Lista de cantons de Laval
* Cantón de Bonchamp-lès-Laval (parti).
* Cantón de l'Huisserie.
* Cantón de Laval-1.
* Cantón de Laval-2.
* Cantón de Laval-3.
* Cantón de Loiron-Ruillé.
* Cantón de Saint-Berthevin.
Francisco Peralta Ballabriga

**Francisco Peralta Ballabriga** (Íxar, Teruel, 15 d'agosto de 1911 - Zaragoza, 23 d'agosto de 2006) estió un bispe aragonés.

Miembro d'a Conferencia Episcopal Espanyola, fue ordenato mosén en 1936. Chusto dimpués d'a Guerra Civil Espanyola estió rector en Xatiel. Se formó en o Seminario de Zaragoza, pa ir-se-ne dimpués a la Universidat Gregoriana en Roma, on se doctoró en Teolochía, Dreito canonico y Filosofía. Estió profesor en o seminario on se formó y en a Universidat de Zaragoza.

Nombrato bispe de Vitoria en 1955, renunció por edat en 1978, que li fue aceptata por o Papa Pablo VI. Lo sucedió Jose María Larrauri Lafuente. Participó en o Concilio Vaticano II.

## Bibliografía
*Mariano Laborda, *Recuerdos de Híjar*. Editato por o Centro de Iniciativas Turísticas del Cuadro Artístito de Híjar, 1980.
*Mariano Laborda, *Recuerdos de Híjar 2*. Editato por o Centro de Iniciativas Turísticas del Cuadro Artístito de Híjar, 1993.

## Vinclos externos
* ''Noticia del óbito'' en Terra Espanya. Presa o 24 d'agosto de 2006.
Pedro Laín Entralgo

**Pedro Laín Entralgo**, (Urreya de Gayén, Baixo Martín, 15 de febrero de 1908 - Madrit, 5 de chunio de 2001) estió un medico y escritor urreyán. Cautivó a historia y l'antropolochía medicas. L'Instituto d'Educación Secundaria d'a comarca d'o Baixo Martín leva o suyo nombre.

## Biografía
Estudió en a Universidat de Valencia, on obtenió por examen una plaza de colechial-becario en l'actual *[[Colegio Mayor San Juan de la Ribera]]* de Burchazot, alavez dito *Colegio del Beato Juan de Ribera.*

Chunto a Dionisio Ridruejo fundó en 1941 a Revista Escorial. Esta revista representaba o esprito mes liberal dentro d'a *[[FET y de las JONS|Falange]]*. Se pretendeba recuperar *lo que fuese recuperable* d'o mundo intelectual anterior a la Guerra Civil Espanyola, pa rematar con a pobreza d'o mundo cultural d'a postguerra, dominato por l'oscurantismo catolico y poco ubierto a ideyas nuevas. Doctor en Medicina y licenciato en Ciencias Quimicas, ocupó a catedra de Historia d'a Medicina d'a Universidat Complutense de Madrit, y n'estió retor mientres Joaquín Ruiz-Giménez Cortés estió ministro d'Educación, dimitindo dimpués d'os escaicimientos de 1956.

Estió miembro d'a *[[Real Academia Española]]* (estando-ne director), d'a *[[Real Academia Nacional de Medicina]]* y d'a *[[Real Academia de la Historia]]*.

En 1989 recibió o Premio Prencipe d'Asturias de Comunicación y Humanidaz,  Acta d'o churado d'o Premio Prencipe d'Asturias de Comunicación y Humanidatz de 1989 y en 1991 o V *[[Premio Internacional Menéndez Pelayo]]*.

Poco enantes d'a suya muerte recibió con ilusión a noticia que o Instituto d'Educación d'o Baixo Martín (que se fació en Íxar, lugar a lo norte d'Urreya de Gayén), prenió o nombre d'a suya 
persona como denominación oficial.

## Vinclos externos
*  Biografía de Pedro Laín en a pachina web d'os Premios Prencipe d'Asturias.
Mauricio I

**Mauricio**  naixito en 539 d'en Arabissus (Capadocia) y muerto o 27 de noviembre de 602, estió emperador de l'Imperio Romano d'Orient dende o 13 d'agosto de 582 dica a suya muerte en l'anyo 602.  
 
L'emperador Mauricio a fins d'o sieglo VI prebó una contraofensiva mes allá d'o Danubio y forachitar a los eslaus ya establitos en os Balcans, pero a penetración d'os eslaus ya yera irreversible y los eslaus s'establiban ya tan a lo sud como Macedonya y Tesalonica enta l'anyo 600, y aprendeban tecnicas de piratería y saqueyo navals a bordo de *[[monoxilos]]*. A campanya de l'anyo 601 de Mauricio estió un fracaso y fue enchaquia d'a suya caita.

As dificultaz de l'exercito bizantín en a campanya contra os eslaus son mencionatas en a "Grant Cronica de Espanya":

En o "Libro de los Emperadors" lo nombran breument, cuan parlan d'una corona:

## Referencias
Mauremont

**Mauremont** ye una comuna occitana en o departamento francés d'Alta Garona, districto de Tolosa, cantón de Revèl y rechión d'Occitania.

A suya población ye de 223 habitants(1999) en una superficie de 5,63 km², con una densidat de población de 39,61 hab/km².

## Demografía

## Administración
### Alcaldes

## Vinclos externos
*  Información de Mauremont en a pachina web d'o *[[Institut Géographique National]]*.

## Referencias
Tiberio II

**Tiberio II Costantín**  naixito arredol 520 y muerto o 14 d'agosto de 582, estió emperador de l'Imperio Romano d'Orient dende l'anyo 574 dica a suya muerte en l'anyo 582.
Chustín II

**Chustín II**  naixito en l'anyo 520 y muerto o 5 d'octubre de 578, estió emperador de l'Imperio Romano d'Orient dende o 15 de noviembre de 565 dica a suya muerte en l'anyo 578.
Chustín I

**Chustín**  naixito arredol l'ányo 450 en Bederiana, (Dardania) y muerto o 1 d'agosto de 527, estió emperador de l'Imperio Romano d'Orient dende 518 dica a suya muerte en l'anyo 527.  
 
En l'anyo 525 Chustín derogó una lei que prohibiba a los miembros d'a clase senatorial de casar-sen con una muller de clase inferior, cosa que fue considerata escandalosa en os suyos tiempos. Gracias a este edicto, Chustinián podió casar-se con Teodora, una antiga actriz y artista de circo. Esta norma contribuyó a diluir as antigas diferencias de clase en a sociedat romana.
Sodeto

**Sodeto** ye un lugar aragonés en o municipio d'Abaruela de Tubo, comarca d'os Monegros y provincia de Uesca.

## Cheografía
O lugar de Sodeto se troba situato a 332 metros d'altaria sobre o livel d'a mar, a una distancia de 43 km d'a ciudat de Uesca, a capital d'a suya provincia.

## Fiestas
* 15 de mayo: Sant Isidro Labrador.
* 29 de setiembre: Sant Miguel Arcánchel.
Pieter Boddaert

**Pieter Boddaert**, naixito de Middelburg (Zelanda, Provincias Unitas d'os Países Baixos, hue Países Baixos) en 1730 u 1733 y muerto en Utrecht (provincia d'Utrecht, Republica Batava, hue Países Baixos) o 6 de mayo de 1795, estió un medico y naturalista neerlandés, conoixito por estar qui fació as correspondencias identificativas d'especies a la clasificación linneana d'a obra de Edme-Louis Daubenton; por ixo ye considerato como autor d'a identificación de muitas especies d'aus. Sindembargo, os suyos treballos fuoron oblidatos, y nomás reapareixioron en 1876 cuan los publicó l'ornitologo William Bernhardt Tegetmeier.

## Referencias
Miguel VIII Paleologo

**Miguel VIII Paleologo**, naixiu de bel puesto de l'Imperio de Nicea en l'anyo 1224 morió en Costantinoble l'11 d'aviento de 1282. Estió o primer emperador d'a dinastía d'os Paleologos de l'Imperio Bizantín. Estió emperador de Nicea dende 1259 dica 1261 y emperador de Bizancio dende 1261 dica 1282.

O 21 de chulio de 1261 as tropas de Miguel Paleologo prenioron Costantinoble y facioron fuyir a Balduín II ta Occident, feito que se considera como una reconstrucción de l'Imperio Bizantín u Imperio Romano d'Orient. Miguel Paleologo se convertió en Miguel VIII Paleologo. O Imperio Bizantín de Miguel VIII yera achiquiu respecto a l'imperio anterior a la cuatrena cruzada y rodeyau por estaus independients y hostils: Imperio de Trapisonda, Despotau d'Epiro, Ducau de Neopatria, Ducau d'Atenas, Principau de Morea, y las plazas costeras d'os chenoveses y venecianos. Os chenoveses y venecianos teneban en as suyas mans toz os antigos nuclios comercials bizantins que serviban d'enlace con Orient.

Con l'aduya d'a diplomacia y a fuerza Miguel VIII enfeblió as pretensions d'os poders d'occident: o Papato, Carlos d'Anchú, Venecia.

## Fuents en aragonés
En a "Cronica de Morea" parlan de Miguel VIII Paleologo:

Bel historiador afirma que promovió as Vespras Sicilianas contra o suyo enemigo Carlos d'Anchú.
Andronico II Paleologo

**Andronico II Paleologo** naixiu de Costantinoble o 25 de marzo de 1259 morió en tamién en Costantinoble o 13 de febrero de 1332 como monche. Estió emperador de l'Imperio Bizantín entre 1282 e 1328 y coemperador con o suyo fillo Miguel IX.

## Fuents aragonesas
En a "Cronica de Morea" lo nombran:
Miguel IX Paleologo

**Miguel IX Paleologo** (h. 1277/1278-1320) estió o fillo d'o emperador bizantín Andronico II y Ana d'Hongría, y pai de l'emperador Andronico III Paleologo.

Se casó con a princesa Rita d'Armenia en 1296, filla d'o rei León III d'Armenia y d'a reina Keran.

A vegadas lo consideran emperador bizantín, y asinas amaneix en as listas d'emperadors, pero morió antes que su pai, con qui yera co-emperador.

Asesinó a traición a Rocher de Flor y muitos almogávars y estió o motivo d'a famosa revencha catalana, desastrosa pa l'Imperio Bizantín. En a "*[[Cronica de Morea]]*" comentan:
Beylik de Karesi

**Karasi** estió un beylik turcomán que l'Imperio Bizantín prebó de reconquerir con tropas almogávars y que desapareixió en 1345 cuan baixo Orhan I os otomans lo conquirioron, tenendo acceso a Dardanelos y a capacidat de desembarcar en Europa.
Santo Gredal

O **Santo Gredal** u simplament **Gredal**, ye una leyenda, de discutius oríchens (talment ye celta), que se convirtió en tema de muitas obras narrativas medievals (mas que mas as novelas arturicas). En a suya tradición cristiana, a mas important y abundant, o Gredal s'identifica con o cáliz que recullió a sangre d'a crucifixión de Chesucristo (recullida por Chusé d'Arimatia), que seguntes bella leyenda tamién yera o cáliz emplegau por Chesucristo en a Zaguera Cena.

A primera mención d'o Santo Gredal en o contexto d'o ciclo arturico amaneix a zaguers d'o sieglo XII en o *Perceval* de Chretien de Troyes, y ye un vaso dito simplament *graal* lo mencionan como "un graal". S'ha de fer notar que a denominación occitana d'ixa clase de vaixiello no debeba estar conoixida encara en o norte de Francia y o nombre d'un obchecto en luenga d'oc se convertió en o nombre propio d'un obchecto concreto d'esta clase. En a obra d'os continadors de Chretien de Troyes o Santo Gredal yera una copa u una escudiella. En a version cisterciense yera un cáliz, y en a versión de Wolfram von Eschenbach una piedra.

Seguntes a versión mas ortodoxa d'a leyenda o Santo Gredal estió un vaso d'esmeralda que Chusé d'Arimatia heba plenau con sangre de Cristo antes que li dasen sepultura.

Encara que o Santo Gredal faiga parte d'a mitolochía cristiana europea, tien una radiz pagana celta como simbolo de poder, abundancia, conoixencia y inmortalidat. En a mitolochía celta bi ha arquetipos anteriors como o Caldero Machico u as fuents de salut, tanto en Irlanda como en Galas.

En cuasi toz os textos relativos a lo Santo Gredal bi ha un linache predestinau pa cosirar-lo, y ixe linache ye matrilinal (feito que de nuevo mos fa recordar a tradición celta pagana). Perceval ye sobrino d'o Rei Pescador.

## Leyenda aragonesa

Seguntes a leyenda principal u mes conoixida y larga, o Santo Gredal estió primero en a espluga de Yebra de Basa, dimpués pasó por Sant Pero de Ciresa, Sant Hadrián de Sasau, Sant Per d'a Seu Reyal de Bailo y a Seu de Chaca.

Os pelegrins iban ta Santiago de Compostela por o camín de Chaca; pa atrayer a os pelegrins ta o monesterio de Sant Chuan d'a Penya decidioron levar-ie a reliquia, y i estió dica 1399.

En 1399, lo rei Martín I d'Aragón se lebó lo vaso sagrau ta o palacio de l'Alchafaría de Zaragoza, a on que estió mas de vinte anyadas, dimpués d'una breu estada en Barcelona, acompanyando a lo rey, se tresladó a la Seu de Valencia.

Una reproducción d'este obchecto sagrau ye o que leva Tirant lo Blanc sobre o hielmo.

## Vinclos externos

## Bibliografía
* Jean Markale: *Pequeño diccionario de mitología céltica*. Alejandría, 1995. 2000.
Sant Cocobat

**Sant Cocobat** (pronunciau /sankoko'ba/~/sankoko'bad/~/sankoko'bar/) ye un santo cristiano que pedricó por a Peninsula Iberica en o sieglo IV. Le s'atribuye d'haber pedricau en a que a par d'alavez yera a ciudat romana d'Ampurias, y d'alcuerdo con a tradición, morió marturuciau en a zona que enguán ocupa o municipio barcelonés de Sant Cugat del Vallès (que prene o nombre d'este santo).

## Referencias
Chuan VI Cantacuceno

**Chuan VI Cantacuceno** ye naixito de Costantinoble arredol 1292 y morió en Mistria (Peloponiso) o 15 de chunio de 1383. Estió emperador de l'Imperio Bizantín entre 1347 y 1354.

Dende 1321 Chuan Cantacuceno y Alexo Apocaucos refirmoron a lo co-emperador Andronico III, nieto d'Andronico II y emperador unico dende 1328. Con ixo encomenzoron unas conspiracions palacinas que anyadioron inestabilidat en l'Imperio Bizantín d'os Paleologos. Con tot y con ixo Chuan Cantacuceno yera qui de verdat teneba o poder, y reconquirió Morea y Epiro, mientres Apocaucos gobernaba Tracia.

Cuan morió Andronico III en 1341 se produció una luita por o poder que duró dica 1354 y en a que salió ganador Chuan Cantacuceno mientres Apocaucos empentaba una revuelta social, a d'os *celoz* entre 1342 y 1349 en a que fuoron saqueyatas Andrianoplin y Tesalonica. O rei serbio Dušan, antigo aliau de Cantacuceno aproveitó a situación pa ocupar Macedonya, Epiro y Albania (ya en 1336), Tesalia y atras rechions griegas. Chuan Cantacuceno consiguió o títol de co-emperador en 1347 y posó a los suyos fillos como sinyors en Morea y Tracia Occidental.

Chuan VI miró l'aduya otomana. Orján, o fillo d'Osmán lo aduyó a prener o poder en Costantinoble en 1345, y ixo fue un desastre bellas anyatas dimpués, sobretot dende 1352 cuan ocuporon Gallipoli y en 1354 Tracia oriental. Miró tamién o refirme veneciano y catalán pa contrarrestar a preponderancia chenovesa. Costruyó una flota que dimpués destruyioron os chenoveses en represalia por haber quiesto prebar de limitar o suyo poder.

En 1353 Chuan VI Cantacuceno habió de deixarr o poder.

En a "Cronica de Morea" li dicen *Cathacusino*:
.
Miguel VII Ducas

**Miguel VII Ducas** ye naixito arredol de l'anyo 1050 en Costantinoble y morió en l'año 1090 en Costantinoble. Estió Emperador de l'Imperio Bizantín dende 1067 dica 1078.

Deposó a Román IV Diochenes. Fació servir mercenarios turcos en as luitas internas de l'Imperio Bizantín, en especial en a revuelta de Niceforo III en 1078. Con ixo permitió que os turcos s'ixemenasen por tot o centro d'Anatolia, pa dimpués establir-se bien y no poder ser forachitatos. En 1078 Sulayman o fillo de Kutlumush se tituló soldán, y creyó un dominio con centro en Nicea y tot l'este d'Anatolia.

Miguel VII habió d'esclafar una revuelta d'os bulgaros, que quereban recuperar a suya independencia, fendo servir seguntes o "Libro de los Emperadors a los croatas:
Constantín X Ducas

**Constantín X Ducas** ye naixito en l'anyo 1006 y morió en mayo de l'anyo 1067. Estió Emperador de l'Imperio Bizantín dende o 25 d'aviento de 1059 dica o 21 de mayo de 1067. En o "Libro d'os Emperadors" li dedican o capítol "Del imperio de Costantino Duc, lexado por Isac Comneno, et sequitur".
 
En o suyo reinau se produció a invasión selchuquí de Alp Arslan.
Constancio II

**Constancio II** (*Flavius Iulius Constantius*), naixito o 7 d'agosto de 317 en Sirmium (hue Sremska Mitravica, en Serbia) y muerto o 3 de noviembre de 361 en Tarsos (Cilicia), estió emperador de l'Imperio Romano dende 337 dica a suya muerte en l'anyo 361.

Tenió una actitut favorable a l'arrianismo.

Lo citan en o "Liber Regum":
Focas I

**Focas** (**Flavius Phocas Augustus** en latín, **Φωκάς**, "Phokas" en griego)  yera orichinario de Tracia y estió emperador de l'Imperio Romano d'Orient dende l'anyo 602 dica a suya muerte o 5 d'octubre de 610.  
 
Ye citato en o "Liber Regum":

Mientres o reinau de Focas os estaus y pueblos vecins tenioron importants abances territorials a costa de l'imperio. En os Balcans, pacificatos baixo Mauricio, os avaros y eslaus deixoron d'estar baixo control dimpués d'o traslato de l'exercito d'o Danubio dimpués de l'anyo 605 en l'alzamiento de Focas contra Mauricio. Se producioron nuevas incursions eslavas, que plegaban dica Atenas, y l'imperio perdió o control de muitos territorios balcanicos.
Niceforo III

**Niceforo III** ye naixito arredol de l'anyo 1020 y morió o 10 d'aviento de l'anyo 1081. Estió Emperador de l'Imperio Bizantín dende 1078 dica 1081.

En o "Libro de los Emperadors" li dedican un capítol, *Cómo regió l'imperio Nicoforo Bocamaci ut sequitur* y comentan como dependeba cada vegata mes d'Alexo Comneno, como cuan esclafó a revuelta de Nicoforo Vasilaqui:
Miguel VI Estratiotico

**Miguel VI Estratiotico** estió emperador de l'Imperio Bizantín dende 1056 dica 1057. Fue derrocau pero, a diferencia d'atros emperadors deposaus, no fue ni asasinau, ni cegau ni s'habió d'exiliar, morindo como un ciudadán normal.
Andrianoplin

**Andrianoplin** (*Edirne* en turco) ye una ciudat de Tracia Oriental (Turquía) que historicament ha tenito muita importancia estratechica por estar una crucillata de camins. O río Tundzha trescruza a ciudat y a man se troba o suyo forcallo con o río Meriç. En l'anyo 2007 teneba uns 136.070 habitants.

## Toponimia
En a obra herediana se troba de diferents trazas *Andrianopli*, *Andrianoplin*, *Andrianopoli* y d'atras, totas derivatas d'a forma griega orichinal Adrianopolis, y pareixitas a lo exotoponimo francés *Andrianople*.

En o "Libro d'os Emperadors":

En a "Libro de los fechos et conquistas del principado de la Morea":

## Historia
A ciudat fue refundata por l'emperador Hadrián sobre a localidat tracia de Uskadama/Uskudama/Uskodama/Uscudama con o nombre de *Hadrianopolis*, fendo-la capital d'a provincia de Haemimont. D'importancia estrechica, Licinio bi fue derrotato por Constantín I en l'anyo 323 y en l'anyo 378 se produció a batalla d'Andrianoplin entre os romanos y os visigodos, batalla en a que morió l'emperador Valent.

En 1305 Rocher de Flor fue asasinato en Andrianoplin en un banquete que ofreixió o coemperador Miguel IX Paleologo a los almogavars, victimas dimpués d'una mortalera.

Murat I (1360-1389) conquirió Andrianoplin a l'Imperio Bizantín, fendo-ne a suya nueva capital, y dimpués conquirió o sud de Bulgaria. Andrianoplin estió capital de l'Imperio Otomán enantes que Costantinoble.
Brittany Murphy

**Brittany Anne Murphy** (Atlanta, Cheorchia, 10 de noviembre de 1977 – Los Ángeles, California, 20 d'aviento de 2009) estió una actriz estausunidense.

## Filmografía
* 1991: *[[Murphy Brown]]*, chirmana de Frank (serie de TV, 1 episodio).
* 1991-1992: *[[Drexell's Class]]*, Brenda Drexell (serie de TV, 18 episodios).
* 1992: *[[Kids Incorporated]]*, Celeste (serie de TV, 1 episodio).
* 1992: *[[Parker Lewis Can't Lose]]*, Angie (serie de TV, 1 episodio).
* 1993: *[[Family Prayers]]*, Elise.
* 1993: *[[Almost Home]]*, Molly Morgan (serie de TV, 13 episodios).
* 1993: *[[Blossom]]*, Wendy (serie de TV, 4 episodios).
* 1994: *[[Frasier]]*, Olsen (serie de TV, 1 episodio).
* 1994: *[[Party of Five]]*, Abby (serie de TV, 2 episodios).
* 1994-1995: *[[Sister, Sister]]*, Sarah (serie de TV, 6 episodios).
* 1995: *[[Clueless]]*, Tai.
* 1995: *[[Boy Meets World]]*, Trini (serie de TV, 2 episodios).
* 1995: *[[The Marshal]]*, Lizzie Roth (serie de TV, 1 episodio).
* 1995: *[[SeaQuest DSV]]*, Christine VanCamp (serie de TV, 1 episodio).
* 1995: *[[Murder One]]*, Diane 'Dee-Dee' Carson (serie de TV, 1 episodio).
* 1996: *[[Freeway]]*, Rhonda.
* 1996: *[[Double Jeopardy (cinta)|Double Jeopardy]]*, Julia (cinta ta TV).
* 1996: *[[Nash Bridges]]*, Carrie (serie de TV, 1 episodio).
* 1996: *[[Clueless (serie de TV)|Clueless]]*, Jasmine (serie de TV, 1 episodio).
* 1997: *[[Bongwater]]*, Mary.
* 1997: *[[Drive]]*, Deliverance Bodine.
* 1997-2009: *[[King of the Hill]]*, Luanne Platter (serie de TV, 230 episodios, voz).
* 1998: *[[Falling Sky]]*, Emily Nicholson.
* 1998: *[[The Prophecy II]]*, Izzy (cinta ta vidio).
* 1998: *[[Phoenix]]*, Veronica.
* 1998: *[[Zack and Reba]]*, Reba Simpson.
* 1998: *[[David and Lisa]]*, Lisa (cinta ta TV).
* 1999: *[[The Devil's Arithmetic]]*, Rivkah (cinta ta TV).
* 1999: *[[Drop Dead Gorgeous]]*, Lisa Swenson.
* 1999: *[[Girl, Interrupted]]*, Daisy Randone.
* 1999-2000: *[[Pepper Ann]]*, Tank the 8th grader (serie de TV, 3 episodios, voz).
* 2000: *[[Common Ground]]*, Dorothy Nelson (cinta ta TV).
* 2000: *[[Trixie]]*, Ruby Pearli.
* 2000: *[[Angels!]], enfermera Bellows.
* 2000: *Cherry Falls*, Jody Marken.
* [[2000]]: *The Audition*, Daniella.
* 2001: *Sidewalks of New York*, Ashley.
* 2001: *Summer Catch*, Dede Mulligan.
* 2001: *Don't Say a Word*, Elisabeth Burrows.
* [[2001]]: *Riding in Cars with Boys*, Fay Forrester.
* 2002: *Spun*, Nikki.
* 2002: *Something in Between*, Sky.
* [[2002]]: *8 Mile*, Alex.
* 2003: *Just Married*, Sarah.
* 2003: *Uptown Girls*, Molly Gunn.
* [[2003]]: *Good Boy!*, Nelly (voz).
* [[2004]]: *Little Black Book*, Stacy.
* 2005: *Sin City*, Shellie.
* [[2005]]: *Neverwas*, Maggie Blake.
* 2006: *The Groomsmen*, Sue.
* 2006: *Love and Other Disasters*, Emily 'Jacks' Jackson.
* 2006: *The Dead Girl*, Krista.
* [[2006]]: *Happy Feet*, Gloria (voz).
* 2008: *The Ramen Girl, Abby.
* 2008: **, Colleen O'Hallahan (voz).
* 2009: *[[Deadline]]*, Alice.
* 2009: *[[Tribute (cinta)|Tribute]]* (cinta ta TV), Cilla McGowan.
* 2009: *[[Across the Hall]]*, June.
* 2009: *[[Megafault]]* (cinta ta TV), Dra. Amy Lane.

## Vinclos externos

*  Brittany Murphy en IMDb.

## Referencias